open-index/open-wikipedia-markdown huggingface dataset:
Wilma Rudolph

**Wilma Glodean Rudolph** (1940–1994) var en amerikansk friidrettsutøver med tre OL-gull.

Wilma Rudolph ble født i byen Clarksville i Tennessee som tredje yngst av 22 barn. I ung alder ble det oppdaget at hun hadde poliomyelitt. Tolv år gammel lærte hun å gå, og bestemte seg for å bli friidrettsutøver. Hun spilte for skolelaget i basketball da hun ble oppdaget av skolens friidrettstrener.

Hun deltok i OL i Melbourne i 1956 og tok bronsemedalje med stafettlaget. I OL i Roma fire år senere tok hun tre gullmedaljer, på 100 meter, 200 meter og på 4 x 100 meter stafett.

Hun vant sølv på 100 meter i de Panamerikanske leker 1959 i Chicago.

Etter friidrettskarrieren arbeidet Rudolph som lærer, friidrettstrener og sportskommentator.

Wilma Rudolph døde 54 år gammel av kreft i hjernen. I 2004 utga det amerikanske postvesenet et frimerke som fremstilte Wilma Rudolph. I 1994 ble hun innvotert i National Women's Hall of Fame.

## OL-medaljer
* 1960  Roma -  **Gull** i friidrett, 100 meter kvinner  USA
* 1960  Roma -  **Gull** i friidrett, 200 meter kvinner  USA
* 1960  Roma -  **Gull** i friidrett, 4 x 100 m stafett kvinner  USA
* 1956  Melbourne -  Bronse i friidrett, 4 x 100 m stafett kvinner  USA

## Referanser


## Eksterne lenker
* 
* 
* 
* 
*  Biografi fra "Women in History"
Bridge House Estates

**Bridge House Estates** er et legat i Storbritannia forvaltet av Corporation of London. Legatet ble opprinnelig stiftet for å holde ved like London Bridge, og har siden gjenoppbygget broen flere ganger, finansiert oppførelsen av Blackfriars Bridge og Tower Bridge, ervervet Southwark Bridge og overtatt eierskapet til London Millennium Bridge.

Legatet hadde sine første kontorer i en bygning kalt Bridge House på sydsiden av London Bridge, rett innenfor City of Londons grenser. Det ble opprinnelig finansiert av avgifter på London Bridge, samt veldedige bidrag, og samlet etterhvert en omfattende eiendomsportefølje som gjorde legatet selvforsørgende. I tillegg til å vedlikeholde broene har stiftelsen siden 1995 benyttet overskuddet til å utdele stipender til beste for Stor-Londons innbyggere.

## Eksterne lenker
*
Moi

**Moi** er et tettsted og administrasjonssenteret i Lund kommune i Rogaland. Tettstedet har  innbyggere per 1. januar . Den største arbeidsgiveren er NorDan, Nord-Europas største vindusfabrikk.  Bjøllefabrikken produserer saue- og kubjeller (kjent for å ha levert bjeller til Lillehammer-OL). Våpenbransjen er representert både med børsemakervirksomhet og våpenimportør.

Moi har også en folkehøgskole med navnet Lundheim folkehøgskole.

Moi ligger ved Lundevatnet, en av Norges dypeste innsjøer.

## Referanser


## Eksterne lenker
* Lund bygdemuseum og kulturbank
Per Elofsson

**Per Eilert Elofsson** (født 2. april 1977 i Umeå) er en svensk tidligere langrennsløper. Han er ekspertkommentator i Sveriges Television.

## Biografi
Elofsson er oppvokst i Röbäck i Umeå kommune.

Han vant verdenscupen sammenlagt i 2001 og 2002. Han har tre VM-gull (15&nbsp;km klassisk 2001, jaktstart 2001 og 2003), i tillegg til stafettsølv (2001) og -bronse (2002).

Elofsson ble tildelt Svenska Dagbladets gullmedalje for 2001.

Elofsson ble retroaktivt tildelt bronsemedaljen i jaktstart fra OL 2002 i Salt Lake City etter at den overlegne vinneren, Johann Mühlegg, ble diskvalifisert etter dopingmisbruk.

Etter å ha stått over store deler av sesongen 2003/04 og hele 04/05-sesongen, satset Elofsson på comeback til OL i Torino. Sesongoppkjøringen ble preget av sykdom og problemer, og på en pressekonferanse 26. oktober 2005 offentliggjorde Elofsson at langrennskarrieren var over.

22. oktober 2018 ble det kjent at Elofsson har blitt rammet av hjerneslag.

## Resultater i verdenscupen i langrenn

### Individuelle seire

### Stafettseire

### Sammenlagtplasseringer


 distansecupen var delt mellom langdistanse og mellomdistanse


## Referanser


## Eksterne lenker
* 
*
Jörgen Brink

**Jörgen Brink** (født i Delsbo 10. mars 1974) er en svensk langrennsløper og skiskytter.

I VM 2003 i Val di Fiemme fikk Brink tre bronsemedaljer, på duatlon (10 km klassisk + 10 km fri), på 50 km og på 4 &times; 10 km stafett. Best huskes Brink for sin kollaps på stafetten. Han gikk ut på siste etappe med en relativt klar ledelse, men stivnet helt og ble forbigått av Thomas Alsgaard og av Axel Teichmann. «Å gå på en Brink» har i senere tid blitt et uttrykk for å kollapse fullstendig. Senere har det vist seg at han stivnet grunnet hjerteflimmer.

Brink deltok i OL 2002 i Salt Lake City og i OL 2006 i Torino. Hans beste resultat i OL er en 24.-plass på sprinten i Salt Lake City.

Brink har én individuell verdenscupseier, på 30 km i Otepää 12. januar 2003. Han var også på det svenske verdenscuplaget som vant 4 &times; 10 km stafett i Falun 23. mars 2003. Jörgen Brink kom på tredjeplass i verdenscupen totalt sesongen 2002&ndash;2003. Han konverterte til skiskyting uten at han ble tatt ut på det svenske laget til OL 2010. Han gikk etter dette over til langrenn igjen og vant Vasaloppet i 2010, 2011 og 2012. I 2012 satte han rekord som stod til den ble slått av Tord Asle Gjerdalen i 2021.

## Referanser


## Eksterne lenker
* 
*
Tore Bjonviken

**Tore Bjonviken** (født 1975) er en norsk tidligere langrennsløper som representerte Fossum IF.

I verdenscupen er hans fremste individuelle prestasjoner to andreplasser i sprint. Første gang var i Sunne 11. mars 1997, der sprinten ble avviklet i klassisk og hvor han ville vunnet hvis ikke Dæhlie hadde jukset og tråkket på bakskiene til Tore, slik at han falt. Tre år senere, 28. februar 2000, fikk han samme plassering i et klassisk sprintrenn som ble arrangert i Stockholm. Han var også med på å vinne 3 verdenscupstafetter for Norge i 1996, 2000 og 2002 og fikk to 3.-plasser i 15&nbsp;km klassisk i WC  på Beitostølen i 2000 og Falun i 2001. Han vant Scandinavisk cup sammenlagt i 1999 og Skarverennet i 2002. Fikk også bronse i junior-VM i 1995 på 30&nbsp;km fristil og sølv i stafett i 1994 og bronse i stafett 1995..Bjonviken var elev ved NTG/NSG (Norges Skigymnas) Bærum i årene 1991–1994. Medaljeoversikten fra NM mangler sølv dobbelt jaktstart i 2003, da han ble slått av Hjelmeset fordi han gikk feil inne på stadion. Har også bronse 10&nbsp;km fristil i 2002 på Høydalsmo.

## Sykdom
I 2005 ble Bjonviken diagnostisert med kreft, og den planlagte NM-deltakelsen vinteren 2005-2006 ble isteden en kamp mot sykdommen. Etter et antall cellegiftkurer, og en operasjon, ble Bjonviken i 2006 erklært frisk, og var igjen klar til å fortsette treningen og forberedelser for NM-deltakelse i 2007.

## Referanser


## Eksterne lenker
*
Evi Sachenbacher-Stehle

**Evi Sachenbacher-Stehle** (født 1980) er en tysk tidligere skiskytter og langrennsløper.

## Karriere
I langrenn under OL 2002 i Salt Lake City tok hun gull på 4&nbsp;x&nbsp;5&nbsp;km stafett og sølv på den individuelle sprinten. Hun har også stafettsølv fra OL 2006 i Torino.

Sachenbacher-Stehle har også seks VM-medaljer i langrenn:
* VM 1999: Bronse på 4 x 5&nbsp;km stafett, sølv på 15&nbsp;km jaktstart
* VM 2003: Gull på 4 x 5&nbsp;km stafett, sølv på 10&nbsp;km jaktstart
* VM 2007: Sølv på 4 x 5&nbsp;km stafett, sølv på lagsprinten (sammen med Claudia Künzel-Nystad)

Fra og med sesongen 2012 gikk hun over til å satse på skiskyting og kom inn på Tysklands verdenscuplag i skiskyting.

Under OL 2014 i Sotsji ble Evi Sachenbacher-Stehle nummer 11 på sprinten, nummer 27 på jaktstarten og nummer 20 på normaldistansen. På fellesstarten ble hun diskvalifisert etter at hun gikk i mål på fjerdeplass etter å ha tapt for Tiril Eckhoff i innspurten. Fire dager etter konkurransen ble hun diskvalifisert fordi hun hadde testet positiv på stoffet metylheksanamin etter konkurransen. Det tyske laget ble også diskvalifisert fra fjerdeplass på miksstafetten.

## Referanser




## Eksterne lenker
* 
*
Samppa Lajunen

**Samppa Lajunen** (født 23. april 1979 i Åbo) er en tidligere finsk kombinertløper. Han hadde en seiersrik karriere med medaljer i samtlige internasjonale mesterskap i perioden 1997&ndash;2002.

Karrierens absolutte høydepunkt kom i OL 2002 i Salt Lake City, da Lajunen tok tre av tre mulige gullmedaljer.

## Meritter
### Verdensmesterskap
* Trondheim 1997: Sølv i lagkonkurransen 
* Ramsau 1999: Sølv på normaldistansen, **gull** i lagkonkurransen
* Lahtis 2001: Sølv på normaldistansen, sølv på sprinten, bronse i lagkonkurransen
* Val di Fiemme 2003: Bronse på normaldistansen, bronse i lagkonkurransen
### Olympiske leker
* Nagano 1998: Sølv på normaldistansen, sølv i lagkonkurransen
* Salt Lake City 2002: **Gull** på normaldistansen, **gull** på sprinten, **gull** i lagkonkurransen

## Referanser


## Eksterne lenker
*
London havn

**London havn** (engelsk: *Port of London*) ligger langs elven Themsens bredder i London i England.

Teknisk sett består havnen av hele tidevannsdelen av Themsen fra Margate på sydkysten og Clacton-on-Sea på nordkysten til Teddington, totalt rundt 150&nbsp;km. Havnen administreres av London havnevesen.

Havnen var sentral for Londons økonomi fra saksiske tider. På 1700- og 1800-tallet var den verdens mest trafikkerte havn, med kaianlegg langs 17&nbsp;km av elvebreddene, over 1500 kraner og betjening av 60&nbsp;000 skip hvert år. I andre verdenskrig var den et hovedmål for Luftwaffe under blitzen.

Etter hvert som større skip og containere ble tatt i bruk, ble London havn mindre og mindre viktig gjennom siste halvdel av 1900-tallet. Havnen er imidlertid fortsatt en av Storbritannias tre største etter havnene i Tilbury og Felixstowe (rekkefølgen varierer stadig).

London havn håndterer årlig 50 millioner tonn last og 12&nbsp;500 skip, med 73 operative lastekaier. Dette utgjør rundt 10 prosent av Storbritannias skipsfart og bidrar med over 35&nbsp;000 jobber og 8,5 milliarder pund til landets økonomi.

Store deler av det kondemnerte området Docklands blir utviklet til boligområde og som et nytt kommersielt senter i London. 29 kaianlegg har blitt vernet mot utvikling for å sikre at de bevares for kommersiell havnedrift.

## Eksterne lenker
*
Håvard Bjerkeli

**Håvard Bjerkeli** (født 5. august 1977 i Molde) er en norsk langrennsløper og har blant annet deltatt i vinter-OL. Han gjorde seg tidlig bemerket som skiløper og slo gjennom i 1996.

Håvard Bjerkeli vokste opp i Isfjorden i Rauma kommune og representerte Isfjorden IL. Senere har han bodd en periode ved Lillehammer, da han var en del av det norske ski-landslaget. Han er gift med langrennsløperen Marit Bjerkeli (født Roaldset) fra Molde. Håvard er søskenbarn til friidrettsutøveren Karoline Grøvdal Bjerkeli.

Økende revmatismeplager gjorde at han i 2006 bestemte han seg for å slutte sin profesjonelle karriere som langrennsløper. Bjerkeli har bosatt seg i Molde hvor har blant annet arbeider som trener.

Håvard Bjerkeli var en av ildsjelene bak Tour de Romsdal, en tre dagers lang konkurranse på Åndalsnes, Midsund og i Fræna. Konkurransen består av motbakkeløp fra Åndalsnes sentrum og opp på 688 meter høye Nesaksla. Triatlon (løp, sykling og svømming) i Midsund. Sykkelritt fra Elnesvågen og ut til Hustadvika.

## Noen høydepunkt fra karrieren
* NM – Mens han var junior var han sammen med seniorer, med på å sikre sølvmedalje i ski-stafetten.
* World Cup 61 ganger, og har tre individuelle verdenscupseire og fem pallplasseringer. 
* Vinter OL én gang, i 2002, Salt Lake City, 13.-plass i individuell sprint. 
* VM i Val di Fiemme i 2003, sølvmedalje.
* Norske langrennslandslaget – 1998–2006

## Verdenscupseire

## Referanser


## Eksterne lenker
* 
* www.langrenn.com – ''Bjerkeli legger opp.''
* www.langrenn.com – ''Klart for Tour de Romsdal.''
Jannike Irene Østby

**Jannike Irene Østby** (født 21. februar 1978) er en norsk langrennsløper som representerer Bækkelagets Sportsklub. Hun debuterte i verdenscupen i Holmenkollen i mars 2000, der hun ble nr. 45 på 30 km klassisk. Hennes beste indivudelle resultat i verdenscupen er en 19.-plass på 10 km fristil fra Nove Mesto i januar 2003. I mål var hun 1.20 bak vinneren Bente Skari. I 2003 tok hun NM-bronse på 15 km klassisk, der Anita Moen tok gullmedaljen foran Kine Beate Bjørnås.

Etter noen års pause fra konkurranser, deltok Østby bl.a. i renn i skandinavisk cup sesongen 2008/09. 

## Eksterne lenker
*
Preben Fjære Brynemo

**Preben Fjære Brynemo** (født 14. august 1977 i Porsgrunn) er en norsk lærer og tidligere kombinertløper som representerte Sannidal IL. Hans beste enkeltresultat i verdenscupen er en tredjeplass fra Lillehammer desember 2001.

Brynemo var tatt ut i troppen til VM 2003 i Val di Fiemme, men var ubenyttet reserve i mesterskapet. Han deltok i vinter-OL for Norge i 2002 i Salt Lake City.

Brynemo er lærer ved Oslo Handelsgymnasium i fagene norsk og kroppsøving. Han er sønn av forfatter og friidrettstrener Einar Brynemo.

## Eksterne lenker
*
Lars Andreas Østvik

**Lars Andreas Østvik** (født 1977) er en norsk tidligere kombinertløper som representerte Bossmo & Ytteren IL.

Hans beste plassering i et verdenscuprenn var tredjeplassen i Santa Caterina i 2000. Han deltok i kombinert under VM 2001 i Lahtis, og oppnådde en 29.-plass. I VM 2003 i Val di Fiemme var han ubenyttet reserve.

## Eksterne lenker
*
Sigurd Syr

**Sigurd Syr** (død ca. 1018) var en lokal småkonge som av av sagalitteraturen knyttes til en storgård på Ringerike. Han er best kjent som stefar til Olav den hellige (995–1030) og far til Harald Hardråde (1015–1066), som begge ble konger over Norge på 1000-tallet.

Sagaen forteller at, Sigurd Syr var sønn av Halvdan Sigurdsson, sønnesønn av Sigurd Haraldsson Rise, og sønnesønns sønn av Harald Hårfagres sønner. Det er imidlertid reist tvil om disse slektsbåndene i nyere tid.

Sigurd var en dugelig bonde, men en dårlig kriger ifølge Snorre, men hvor han hadde den informasjonen fra vet ingen. Sigurd ble gift med Åsta Gudbrandsdatter, som var mor til både Olav (den Hellige) og Harald (Hardråde), etter at den første mannen hennes, Harald Grenske (som var far til Olav), omkom. Han brent inne av Sigrid Storråde, ifølge sagalitteraturen. Sagaen forteller videre at Sigurd sto Olav bi under slaget ved Nesjar i år 1016. Det var også ham Olav henvendte seg til for råd og hjelp, da han ønsket å bygge en hær i Norge.

Noen mener at storgården Sigurd Syr satt på var Stein (som ligger sør på Steinsletta i dagens Hole kommune). Stein er kjent fra sagalitteraturen og skal ha vært kongesete for Halfdan Svarte, som var far til Harald Hårfagre. Sigurd var «busysselmann» (les småkonge/storbonde) ifølge kildene og kan ha eid flere gårder, som for eksempel Gjermundbu i dagens Haugsbygd. På storgården Gjermundbu ble det i 1943 gjort et spesielt rikt funn fra vikingtid, det såkalte Gjermundbufunnet, fra hvor blant annet den berømte Gjermundbu-hjelmen og et praktsverd inngår. Det har siden blitt spekulert i om funnet kan ha hatt tilknytning til ætlinger i Hårfagre-slekten, uten at dette har latt seg dokumentere på noen som helst måte. Andre nevner også at den gamle storgården Bønsnes ved Tyrifjorden og atter andre kan tenke seg at andre storgårder sentralt på Ringerike kan ha vært Sigurds sete, men hvor dette setet lå er uvisst i dag.

Tilnavnet *sýr* blir som regel tolket som *sugge*, i betydningen *ei grisepurke som roter i jorda*. Historikeren P. A. Munch tenkte seg at det var fordi han var så opptatt av bondeyrket. Siden Sigurd var en respektert mann av høy byrd må vi regne med at tilnavnet var en hederstittel. Om tolkningen er rett kan den derfor peke til at Sigurd Syr var en dyktig bonde, men dette vet man altså ikke med sikkerhet. Det finnes andre tolkninger, der spesielt en er interessant. Den tolker tilnavnet til å ha med slektskap å gjøre.

Hole kommune har tatt Sigurd Syr til inntekt for sitt kommunevåpen, gjennom å nevne ham som en av de fire kongene kronene symboliserer. Om han var Holeværing eller hadde sete på en av de andre storgårdene i ringeriksdistriktet er imidlertid høyst uavklart.

I Oslo er en gate oppkalt etter ham.

## Referanser
Royal Botanic Gardens i Kew

**Royal Botanic Gardens i Kew**, i dagligtale ofte kalt **Kew Gardens**, er et omfattende hageanlegg med store botaniske drivhus mellom Richmond upon Thames og Kew i sydvestre London, i distriktet Richmond upon Thames.

Anlegget har sitt opphav fra den eksotiske hagen til Kew House etablert av Lord Capel av Tewkesbury, og ble utvidet av prinsesse Augusta, enken etter Fredrik, prins av Wales. Georg III utviklet hagene med hjelp av William Aiton og Joseph Banks. Det gamle Kew House ble revet i 1802. Det tilstøtende Dutch House ble kjøpt av Georg III i 1781 som daghjem for de kongelige barna. Huset er en enkel murstensbygning som idag har navnet Kew Palace.

I 1840 fikk anlegget status som nasjonal botanisk hage. Under parkens nye direktør, William Jackson Hooker, ble hageanlegget utvidet til 30 hektar og arboretet til 109 hektar, og senere til den nåværende størrelsen på 121 hektar. Der er flere drivhus og vinterhager, et herbarium og et bibliotek.

Til tross for ugunstige groforhold (atmosfærisk forurensning fra London, tørr jord og lite regn) er Kew Gardens en av de mest innholdsrike plantesamlinger i Storbritannia. I et forsøk på å utvide samlingen unna de ugunstige forholdene har Kew opprettet to utestasjoner, ved Wakehurst Place i Sussex og Bedgebury Pinetum i Kent.

På 1800-tallet ble det kultivert gummitrær i et forsøk på spredning utenfor Syd-Amerika. Kew har en av de viktigste frømagasinene og samarbeider med Harvard universitet og det australske nasjonalherbarium for å bygge en autoritativ oversikt over planteterminologi.

Kew Gardens fikk status som verdensarvsted i juli 2003.

Publikum har adgang til anlegget, men må betale inngangspenger. Den nærmeste jernbanestasjonen er Kew Gardens stasjon, mens Kew Bridge stasjon ligger i gangavstand nord for parken.

## Eksterne lenker
*
Caldey Island

**Caldey Island** (walisisk *Ynys Bŷr*) er en liten øy sør for Tenby i Pembrokeshire, Wales, mindre enn 1,6 km utenfor kysten. Det ligger en liten landsby på øya, og det er båtforbindelse med Tenby. Med en nedtegnet historie som går over 1500 år tilbake i tid, er den en av de hellige øyene i Storbritannia. En rekke tradisjoner arvet fra keltisk tid blir overholdt av cisterciensermunkene i klosteret Caldey Abbey, eierne av øya.

Øyas befolkning består av rundt 40 fastboende og et varierende antall cisterciensermunker, kjent som trappister. Munkenes forgjengere migrerte dit fra Belgia tidlig på 1900-tallet og tok over etter anglikanske benediktinere som hadde kjøpt øya i 1906 og bygd det eksisterende klosteret, men fikk senere økonomiske vanskeligheter. I dag er munkene i Caldey Abbey avhengige av turisme og produksjon av parfymer og sjokolade.

Vanlig adkomst til øya er med båt fra havnen i Tenby, 4 km nordover. Om våren og sommeren blir besøkende ferget til Caldey, ikke bare for å besøke det hellige reservatet, men også for å se øyas rike dyreliv. Etter et program for utrydde rotter ble røde ekorn introdusert i 2016. Ved siden av sjeldne sauer og kvegraser har øya et variert fugle- og planteliv.

## Stedsnavnets opprinnelse
Øya ble kalt Ynys Bŷr «Pyrs øy») på walisisk etter helgenen Pyr, men det er lite som er kjent om Pyr, bortsett fra at han er navngitt som abbed for klosteret rundt år 500. Ynys Bŷr har vært i bruk siden middelalderen, men hva det opprinnelige gammelwalisiske navnet på øya var før Pyrs tid er ukjent.

I likhet med mange walisiske øyer, stammer Caldeys engelske navn (noen ganger stavet Caldy) fra vikingene. Norrøne Kaldey oversettes til «kald øy», og navnet dukker opp som «Caldea» tidlig på 1100-tallet, og Kaldey eller Caldey i 1291.

## Klosteret
På 500-tallet ble det grunnlagt et keltisk kloster på øya. Fra 1136 til 1536 lå det så et benediktinerkloster der. Dagens kloster ble grunnlagt i 1906 av Aelred Carlyle for anglikanske munker som fulgte *[[Benedikts regel]]*. Allerede i 1913 konverterte nesten hele kommuniteten til Den katolske kirke, og i 1928 flyttet de til sitt nåværende kloster, Prinknash Abbey nær Gloucester. Klosteret på Caldey ble da tatt over av cistercienserne av den strenge observans (OCSO), også kjent som trappistene. John Willem Gran, som var katolsk biskop av Oslo 1964&ndash;1983, var munk på Caldey 1949&ndash;1959.

## Referanser


## Litteratur
* Hastings, Adrian (2000): ''A World History of Christianity''. Wm. B. Eerdmans Publishing. ISBN 978-0-8028-4875-8.
* Manwaring, Kevan (2008): ''Lost islands: inventing Avalon, destroying Eden''. Heart of Albion. ISBN 978-1-905646-07-4.
* Royal, Commission on the Ancient and Historical Monuments of Wales (1977): *An Inventory of the Ancient Monuments of Wales and Monmouthshire: VII - County of Pembroke*. HMSO. OCLC 220312341.
* Williams, David H. (2001): ''The Welsh Cistercians: Written to Commemorate the Centenary of the Death of Stephen William Williams (1837-1899), the Father of Cistercian Archaeology in Wales''. Gracewing Publishing. ISBN 978-0-85244-354-5.

## Eksterne lenker
*
Arttu Lappi

**Arttu Ville Eemeli Lappi** (født 11. mai 1984) er en finsk skihopper.

Han debuterte i verdenscupen 1. mars 2002 i Lahtis med en åttendeplass. Sesongen 2002/2003 kom han med på det finske A-laget.

Under VM 2003 i Val di Fiemme ble han verdensmester for lag, sammen med Janne Ahonen, Matti Hautamäki og Tami Kiuru. I de individuelle rennene kom han på sjette (normalbakke) og åttende (storbakke) plass.

De påfølgende sesongene havnet han igjen utenfor A-laget, og deltok ikke i verdenscupen igjen før 24. november 2006, da han gikk helt til topps i Kuusamo.

### Sammenlagtplasseringer i verdenscupen

## Referanser


## Eksterne lenker
*
Jaak Mae

**Jaak Mae** (født 1972) er en estisk langrennsløper.

Jaak Mae har konkurrert internasjonalt siden 1994.

Han har to internasjonale mesterskapsmedaljer: en bronsemedalje på 15&nbsp;km klassisk under OL 2002 i Salt Lake City, og en sølvmedalje på 15&nbsp;km klassisk under VM 2003 i italienske Val di Fiemme.

## Referanser


## Eksterne lenker
*
Trond Einar Elden

**Trond Einar Elden** (født 21. februar 1970 i Namsos) er en norsk tidligere kombinert- og langrennsløper som representerte Strindheim IL.

Under VM på ski i Lahtis i 1989 ble han tidenes yngste verdensmester i kombinert, to dager før han fylte 19 år. Dette ble karrierens store høydepunkt. Han ble juniorverdensmester individuelt og i lagkonkurransen både i 1989 og 1990. Han tok sølv i VM i 1993. Trond Einar Elden var sterkest i langrennssporet, og de siste årene som aktiv idrettsutøver satset han som sprinter i spesiallangrenn. Han har to andreplasser fra verdenscupen som beste resultat i langrenn. Han deltok også på sprinten i VM i Val di Fiemme 2003, der han ble nr 24.

I 1989 ble han tildelt Olavstatuetten. I 1991 ble han tildelt Holmenkollmedaljen sammen med Vegard Ulvang, Ernst Vettori og Jens Weißflog. I 2004 fikk han Egebergs ærespris for sine bedrifter innen kombinert og langrenn i tillegg til friidrett.

Han er bror av tidligere kombinertløper Bård Jørgen Elden og tremenning av faren til langrennsløperne Marte Elden og Mari Elden.

## Verdenscupseire

## Referanser


## Eksterne lenker
*
Den georgiske ortodokse og apostoliske kirke

**Den Georgiske kirke** er en selvstendig del av Den ortodokse kirke. Kirken teller omkring 5 000 000 medlemmer (82 % av Georgias befolkning) og spiller en viktig rolle når det gjelder kultur og tradisjoner i Georgia. 

Kirken regnes for å være et av de eldste kristne samfunnene. En kvinne ved navn St. Nino sies å ha brakt kristendommen til området på 300-tallet. Kirken stod i begynnelsen under patriarkatet i Antiokia, men ble selvstendig på slutten av 400-tallet. Kirken var opprinnelig monofysittisk som den armenske, men forlot monofysittismen etter kirkemøtet i Kalkedon ved Konstantinopel. I år 506 brøt den ut og dannet en nasjonal og autokefal (selvstendig) kirke. Biskopen av Mtskheta ble kirkens øverste myndighet og fikk tildelt tittelen Catholicos av Kartli. Fra 1010 har han båret tittelen patriark. 

Russland okkuperte Georgia i 1801. I 1811 ble kirken underlagt synoden i Den russisk-ortodokse kirke. Til tross for forsøk fra russernes side på å undertrykke kirken i årene som fulgte, synes den å ha blitt ganske godt behandlet under Josef Stalins styre. Han hadde selv en gang gått på presteseminar i Georgia. Kirken ble igjen anerkjent av den russisk-ortodokse kirken som autokefal (selvstendig) i 1943.

## Referanser


## Eksterne lenker
*
Noriaki Kasai

**Noriaki Kasai** (født 1972) er en japansk skihopper. Han ble verdensmester i skiflyging i 1992. Han har deltatt i til sammen 13 VM og åtte OL.

## Karriere
Kasai debuterte i verdenscupen i Sapporo den 17. desember 1988. Han har 17 seire i individuelle renn i verdenscupen, første gang i skiflygingsmesterskapet som også talte i verdenscupen, i Harrachov 22. mars 1992, siste gang i Kuusamo 29. november 2014, delt med Simon Ammann. Med seieren i Kuusamo ble han historiens eldste vinner i verdenscupen i skihopping. Sammenlagt i verdenscupen er hans beste plassering 3.-plass i sesongene 1992/93 og 1998/99.

Kasai deltok i olympiske leker for sjuende gang i Vinter-OL 2014 i Sotsji og tok sølv i stor bakke og bronse i laghopp, sammen med Reruhi Shimizu, Taku Takeuchi og Daiki Itō.
Kasai deltok i sitt åttende OL under Vinter-OL 2018. 

Han har bakkerekorder i Lierberget i Hamar (sammen med Stian Kvarstad) og i HS108-bakken i Adlerschanzen i Hinterzarten.

I 2016 ble han tildelt Holmenkollmedaljen, og ble med det den tredje japaneren som mottok denne utmerkelsen.

## Verdenscupseire

## Sammenlagtplasseringer i verdenscupen

## Rekorder

### Verdenscup

### VM på ski, nordiske grener

### Olympiske leker

### VM i skiflyging

### Grand Prix

### Kontinentalcup

## Fotnoter og referanser


## Eksterne lenker
* 
* www.NoriakiKasai.com
* «Kasai trodde skihopping var en norsk henrettelsesmetode», artikkel fra NRK, 7. desember 2014
Kazuyoshi Funaki

**Kazuyoshi Funaki** (født 1975) er en japansk skihopper.

I OL 1998 i Nagano vant han gull i storbakkerennet og i lagkonkurransen, og sølv i normalbakken. 
Han har vunnet hopprennet i Holmenkollen, og ble verdensmester i skiflyging i 1998. I 1999 ble han tildelt Holmenkollmedaljen.

Han er en av seks hoppere gjennom tidene som har fått 20 i stilkarakterer av samtlige dommere etter ett hopp. Dette skjedde under OL i Nagano i 1998.

Han var den første japaneren til å vinne den tysk-østerrikske hoppuka sammenlagt, noe han gjorde hoppsesongen 1997/98. Ryōyū Kobayashi ble den andre japanske vinneren av hoppuka i 2018/2019.

### Sammenlagtplasseringer i verdenscupen

## Referanser


## Eksterne lenker
*
London havnevesen

**London havnevesen** (engelsk: *Port of London Authority*, forkortet *PLA*) er en britisk etat opprettet i 1908 for å «administrere, bevare og forbedre London havn». Den har ingen egenkapital og hele virksomheten finansieres av inntekter uten ekstern støtte. Hovedkontorene ligger i Bakers' Hall, London River House og Denton Wharf.

London havnevesen har lovfestet ansvar for elvestyre og regulering av sjøtrafikken i en 155&nbsp;km lang strekning av Themsens elveløp. Etaten er eier av mye av elvebunnen og strandlinjen til høyvannsmerket. Den vedlikeholder skipskanaler, fortøyningsplasser, fyr og bøyer og har losansvar for tidevannsdelen av Themsen. Havnevesenet har også ansvar for inspeksjon og kontroll av kommersielle fartøy, og oppsyn med fergemenn, lektermenn og konstruksjonsarbeid i, over eller under Themsen nedenfor høyvannsmerket.

## Eksterne lenker
*
Akira Higashi

**Akira Higashi** (japansk *東 輝*, *Higashi Akira*) (født 1972) er en japansk skihopper.

Han debuterte i verdenscupen med 14.-plass i normalbakken i Sapporo 17. desember 1988. Han har vunnet to verdenscuprenn, i storbakken i Sapporo 20. desember 1992 og i Planica (skiflyging) 22. mars 1997. Sammenlagt i verdenscupen er hans beste plassering 20.-plass i sesongen 1992-93.

Han har deltatt i VM i 1989, 1991, 2003 og 2005. Han var på det japanske laget som tok sølvmedaljer i Val di Fiemme (Predazzo) i 2003. Individuelt er hans beste plassering i VM 10.-plass i storbakken i Predazzo i 1991.

Han har vært med i skiflygings-VM i 1998, 2002 og 2004, med 15.-plass individuelt i Oberstdorf i 1998 og 5.-plass i lagkonkurransen i Planica i 2004 som beste plasseringer.

Akira Higashis eldre brødre, tvillingene Kazuhiro og Akihiro, har også vært skihoppere og deltatt i verdenscupen.

## Referanser


## Eksterne lenker
*
Mathias Fredriksson

**Mathias Fredriksson** (født 11. februar 1973) er en svensk langrennsløper.
Han har vunnet flere medaljer i OL- og VM-sammenheng, og vant verdenscupen sesongen 2002/2003. 
Han hevdet seg også i orientering som junior, med blant annet seier i Oringen.

Mathias er bror av langrennsløperen Thobias Fredriksson.

## VM- og OL-medaljer
* OL 2006 &ndash; bronse på 4 x 10&nbsp;km stafett
* VM 2001 &ndash; sølv på 15&nbsp;km og 4 x 10&nbsp;km stafett
* VM 2003 &ndash; bronse på 4 x 10&nbsp;km stafett
* VM 2007 &ndash; bronse på 4 x 10&nbsp;km stafett

## Resultater i verdenscupen i langrenn

### Individuelle seire

### Stafettseire

### Sammenlagtplasseringer

## Referanser


## Eksterne lenker
* 
*
René Sommerfeldt

**René Sommerfeldt** (født 2. oktober 1974) er en tysk langrennsløper. Han vant verdenscupen i langrenn sesongen 2003/2004 etter å ha kommet på andreplass sesongen før. Han kom også på andreplass i sesongen 2007/08 etter å ha prestert bra under Tour de Ski. Han hadde den beste tiden på den siste etappen og klatret seg opp til en andreplass totalt.

## Meritter
* VM 2001: Sølv på 50&nbsp;km fristil, bronse på stafetten.
* OL 2002: Bronse på stafetten. 
* VM 2003: Sølv på stafetten.
* OL 2006: Sølv på stafetten.

## Referanser


## Eksterne lenker
* 
*
Samuel Balto

**Samuel Johannesen Balto** (født 5. mai 1861, død 1921) var en norsk-samisk oppdager og eventyrer. Balto var same fra Karasjok og ble i 1888 rekruttert av 26 år gamle Fridtjof Nansen til en ekspedisjon til Grønland. Ekspedisjonen bestod for øvrig av Otto Sverdrup, Oluf Dietrichson, Ole Nilsen Ravna og Kristian Kristiansen. På grunn av isforholdene lyktes det ikke å komme i land da de ankom til Grønlands østkyst med selfangerskuta «Jason»; de drev i flere døgn på et isflak sørover langs kysten. Det var dramatisk da det blåste opp om natten mens Sverdrup holdt vakt ved teltet på isflaket. Etter å ha kommet inn til land, rodde og seilte de i to små båter i tolv døgn nordover langs østkysten. På ski forlot de Umivik 15. august 1888, de krysset Grønland fra øst mot vest og ankom til Ameralikfjorden på vestkysten 29. september 1888. Dette er den første dokumenterte kryssingen av Grønland. Etter hjemkomsten utgav Balto en bok om ekspedisjonen på samisk.

Balto emigrerte senere til USA sammen med en stor gruppe samer som ble ansatt som reinvoktere, og han ble senere gullgraver.

Sledehunden Balto, berømt for transport av medisin mot difteri til den isolerte byen Nome i Alaska i 1925, var oppkalt etter Samuel Balto. I Central Park i New York står en statue av denne sledehunden. Hunden ble utstoppet og befinner seg ved Naturhistorisk museum i Cleveland, Ohio. Det er laget tre filmer om hunden Balto:  Animasjonsfilmen *[[Balto (1995)|Balto]]* fra 1995 og oppfølgerne *Balto og Ulveflokken* fra 2002 og *Balto III: Wings of change* fra 2004.


File:No-nb bldsa f3b030.jpg|Deltakerne i Nansens grønlandsekspedisjon 1888: Ole Nilsen Ravna, Otto Sverdrup, Nansen, Kristian Kristiansen, Oluf Christian Dietrichson og Samuel Balto.
File:No-nb bldsa 3b207.jpg|Samuel Balto og de andre grønlandsfarerne sammen med passasjerer ombord i DS «Kong Carl» på vei hjem til Christiania 1889.


## Referanser


## Litteratur
* 

## Eksterne lenker
* 
* Biografiside om Samuel Balto  på polarhistorie.no
Hideharu Miyahira

**Hideharu Miyahira** (født 21. desember 1973 i Otaru) er en tidligere japansk skihopper. Han debuterte i verdenscupen 22. januar 1994. 

Miyahira oppnådde sine beste resultater i 1999. Under hoppuka oppnådde han sine første pallplasseringer i verdenscupen med tredjeplasser i Innsbruck og Bischofshofen. Han ble også tredjemann i sammendraget. Under VM 1999 i Ramsau tok han sølv i normalbakken, bare slått av landsmannen Kazuyoshi Funaki. I lagkonkurransen i stor bakke tok han igjen sølv med det japanske laget. Endelig sikret han seg en bronsemedalje i storbakken, bak tyskerne Martin Schmitt og Sven Hannawald. I sesongavslutningen i Planica oppnådde han sin første og eneste seier i verdenscupen. Denne seieren sikret ham samtidig tredjeplass i verdenscupen sammenlagt. 

Fire år senere, under VM 2003 i Val di Fiemme, var han igjen med på det japanske laget som tok sølvmedalje i laghoppingen.

### Sammenlagtplasseringer i verdenscupen

## Referanser


## Eksterne lenker
*
Mark Spitz

**Mark Andrew Spitz** (født 1950) er en tidligere amerikansk svømmer. Under OL i München i 1972 tok han sju gullmedaljer i svømmeøvelsene, en prestasjon han var alene i å ha oppnådd frem til Beijing-OL i 2008, da Michael Phelps forbedret Spitz’ rekord med ett gull, da han tok åtte gullmedaljer i ett enkelt OL.

Etter München-OL la han opp som aktiv svømmer. 41 år gammel forsøkte han uten hell å kvalifisere seg til OL i Barcelona i 1992.

Under OL i Mexico by i 1968 tok Spitz to gull med det amerikanske stafettlaget, og har dermed totalt ni olympiske gullmedaljer.

Spitz har jødisk bakgrunn og etter München-massakren i 1972 ble det satt inn ekstra sikkerhetstiltak blant annet med amerikanske soldater.

## OL-medaljer
*  1968  Mexico by -  **Gull** i svømming, 4 x 100 m fri menn  USA
*  1968  Mexico by -  **Gull** i svømming, 4 x 200 m fri menn  USA
*  1972  München -  **Gull** i svømming, 100 meter fri menn  USA
*  1972  München -  **Gull** i svømming, 200 meter fri menn  USA
*  1972  München -  **Gull** i svømming, 100 meter butterfly menn  USA
*  1972  München -  **Gull** i svømming, 200 meter butterfly menn  USA
*  1972  München -  **Gull** i svømming, 4 x 100 m fri menn  USA
*  1972  München -  **Gull** i svømming, 4 x 100 m medley menn  USA
*  1972  München -  **Gull** i svømming, 4 x 200 m fri menn  USA
*  1968  Mexico by -  Sølv i svømming, 100 meter butterfly menn  USA
*  1968  Mexico by -  Bronse i svømming, 100 meter fri menn  USA

## Referanser


## Eksterne lenker
* 
* 
*
Kardemommeloven

**Kardemommeloven** er den eneste loven i Kardemomme by, en oppdiktet by fra barneboka *[[Folk og røvere i Kardemomme by]]* skrevet av den norske forfatteren Thorbjørn Egner og utgitt i 1955.

## Referanser
Henri Becquerel

**Antoine Henri Becquerel** (født 15. desember 1852 i Paris, død 25. august 1908 i Le Croisic) var en fransk fysiker, nobelprisvinner og en av oppdagerne av radioaktivitet. Han var sønn av fysikeren Alexandre-Edmond Becquerel og barnebarn av vitenskapsmannen Antoine César Becquerel.

Han var professor ved Muséum national d'histoire naturelle i Paris. 

I 1896 oppdaget han ved en tilfeldighet radioaktivitet mens han studerte uranmineraler. Den 27. mai 1889 ble han medlem av Det franske vitenskapsakademiet. I 1900 mottok han Rumfordmedaljen for oppdagelsen av urans radioaktivitet og ble gjort offiser av Æreslegionen. I 1903 mottok han Nobelprisen i fysikk sammen med Marie og Pierre Curie. Han ble også gitt medlemskap i Accademia Nazionale dei Lincei og Det prøyssiske vitenskapsakademiet.

Becquerel døde i forholdsvis ung alder i 1908, bare 55 år gammel. Dødsårsaken er ukjent, men ved hans død hadde han store brannsår på kroppen, antakeligvis etter å ha vært utsatt for radioaktiv stråling. Faren ved ioniserende stråling var ukjent på den tiden.

Han fikk SI-enheten becquerel (Bq) og uranmineralet becquerelitt oppkalt etter seg, i tillegg ble nedslagskratere på månen og Mars gitt hans navn.

## Referanser


## Eksterne lenker
*
Evje

**Evje** et tettsted, handelssenter og administrasjonssenteret i Evje og Hornnes kommune i Agder. Tettstedet har  innbyggere per 1. januar . Evje var tidligere egen kommune i Setesdal i Aust-Agder fra 1. januar 1877 til 31. desember 1959.

## Den tidligere kommunen
Fra 1837 dannet Evje sammen med Vegusdal Evje og Veigusdal formannskapsdistrikt. I 1877 ble området delt i to selvstendige kommuner. Evje kommune hadde da 870 innbyggere.

Evje ble slått sammen med Hornnes 1. januar 1960 til Evje og Hornnes kommune. Ved sammenslåingen hadde Evje 1 646 innbyggere.

1. januar 1986 ble området Lislevand (g nr 125) i Birkenes tillagt Evje og Hornnes.

## Stedet
Navnet Evje er mest kjent for mange gjennom tjeneste på Evjemoen. Politikeren Jørgen Løvland (V) er fra Evje, og det er også Kjell Ingolf Ropstad (KrF).

Tettstedet Evje vokste fram som stasjonsby ved Setesdalsbanen. Rike mineralforekomster har gitt grunnlag for gruvedrift gjennom flere hundre år og Evje hadde nikkelgruver og nikkelraffineri. Malmutvinningen på Evje var grunnlaget for etablering av bedriften Falconbridge i Kristiansand.

## Referanser


## Eksterne lenker
 Historiske arkiver etter Evje kommune oppbevart på Aust-Agder museum og arkiv
* https://www.setesdalswiki.no/wiki/Evje
Eiken

**Eiken** er en tidligere selvstendig kommune i daværende Vest-Agder fylke, nå Agder fylke. Eiken var egen kommune fra 1916 til 31. desember 1962.

Fra 1837 utgjorde Eiken sammen med Hægebostad Eiken og Hægebostad formannskapsdistrikt. 1. januar 1916 ble området delt i to, Eiken og Hægebostad kommuner. Eiken hadde da 932 innbyggere.

1. januar 1963 ble de to kommunene slått sammen igjen, denne gang med navnet Hægebostad kommune. Folketallet i Eiken var da 784.

## Referanser
Marnardal stasjon

**Marnardal stasjon** ligger til Sørlandsbanen i Lindesnes kommune, mellom Breland og Audnedal stasjoner. Stasjonen ligger 38 moh, 402 km fra Oslo. Den ble åpnet i 1943 og det var normal drift på strekningen mellom Kristiansand og Moi fra 1. mars 1944. To måneder senere ble det startet normal trafikk på hele strekningen frem til Stavanger. Mellom Breland og Marnardal var det tidligere hele seks holdeplasser: Sjåvatn, Fossestøl, Skogtun, Høye, Øyslebø og Heddeland.
 
Tog i retning Kristiansand, Stavanger, Oslo S og Arendal passerer Marnardal. Alle passasjertog stopper på Marnardal ved behov, det vil si hvis noen skal av toget, eller hvis noen står på perrongen når toget kommer. Hvis lokfører ikke observerer noen passasjerer på perrongen, og ingen skal av, kan toget passere uten å stoppe.

I 1992 ble det bygd nytt og lengre kryssingsspor på Marnardal. Stasjonen ble i 2012 på nytt oppgradert. Stasjonen fikk bl.a. nye, høyere (76 cm) og lengre (220 m) plattformer med bedre tilgjengelighet. Samtidig ble det bygd nytt kontaktledningsanlegg gjennom stasjonen, og et sidespor ble også fornyet. Stasjonsbygningen brant i 2021, og den ble revet året etter.

## Ruter

## Referanser


## Litteratur
* 

## Eksterne lenker
*
Anders Södergren

**Hans Anders Södergren** (født 17. mai 1977) er en svensk tidligere langrennsløper. Han ble olympisk mester i stafett i 2010. 
Han er mestvinnende på herresiden i svensk mesterskap i langrenn med 17 mesterskap individuelt. Han har seks SM-gull på 15 km, ett på 30 km, sju på 50 km, to på skiatlon og ett på jaktstart. I tillegg har han ni SM-gull i lagsprint og stafett. 

## Karriere
Södergren debuterte i verdenscupen i langrenn 13. mars 1999.

Han gikk førsteetappen på det svenske laget som tok bronse på 4 x 10&nbsp;km stafett under VM 2003 i Val di Fiemme. Senere i samme mesterskap tok han sin første individuelle mesterskapsmedalje da han ble nr 2 på 50&nbsp;km fristil. Han deltok også på det svenske stafettlaget som tok bronse under OL 2006 i Torino og VM 2007 i Sapporo. Under VM i 2009 tok han sølv på 30&nbsp;km dobbel jaktstart, bak Petter Northug.

11. mars 2006 tok han sin første seier i verdenscupen, da han vant 50&nbsp;km fristil i Holmenkollen. Han gjentok denne bedriften to år senere. Södergren tok sin tredje verdenscupeseier på 15&nbsp;km klassisk i sesongen 2008/09.

Södergren har flere ganger blitt omtalt som en skiløper som ble født *15 år for sent*. Årsaken var at hans styrke først og fremst ligger i hans evne til å tåle høy fart og høyt tempo uten hjelp fra andre. Tidligere ble alle konkurranser avviklet med enkeltstart. Denne konkurranseform favoriserte løpere Södergrens kapasitet. I fellesstartsøvelser mangler han spurtstyrke til å være med «når toget går» til tross for at han ofte har dominert rennene helt frem til spurten. På enkeltstartsøvelser –  spesielt på 5-mila – har han flere ganger vist at han hører til verdens aller beste langrennsløpere etter 2000-tallet. Han har to seire i 50&nbsp;km fristil i Holmenkollen.

Södergren ble olympisk mester i langrenn under vinter-OL 2010 i Vancouver. Han gikk tredje etappe på det svenske laget som vant  4 x 10 km stafett foran Norge og Tsjekkia. De andre på laget var Daniel Rickardsson, Johan Olsson og Marcus Hellner. Stafettlaget ble tildelt Svenska Dagbladets gullmedalje (*Bragdguldet*) for 2010. Denne regnes som svensk idretts høyeste utmerkelse.

Södergren ble i 2010 tildelt Kongens medalje «för idrottsbragd som skidåkare och OS-guld i skidstafett».

### Sammenlagtresultater i verdenscupen i langrenn

## Referanser


## Eksterne lenker
* 
*
Hampstead Heath

**Hampstead Heath** (lokalt kjent som kun *the Heath*) er en stor hede nord i London i England. Den har et areal på 3,2&nbsp;km² og inneholder 25 små dammer, samt gammelt skoglandskap, sump, hekker og gressmark. Deler av parken har status som verneområde. Dette gresskledte offentlige stedet ligger på en sandrygg, et av de høyeste punkt i London, strekker seg fra Hampstead til Highgate, hviler på levninger av et bånd av londonleire. Den sørlige delen er Parliament Hill, og fra dette utgangspunktet over London er beskyttet av loven.

Parken eies av Corporation of London, som også forvalter det meste av parken. Kenwood-området (0,5&nbsp;km²) forvaltes av English Heritage. Det meste av parken (2,8&nbsp;km²) ligger i bydelen Camden. De resterende 0,4&nbsp;km² kalles Hampstead Heath Extension og ligger i bydelen Barnet.

Blant stasjoner nær parken er Gospel Oak stasjon og Hampstead Heath stasjon på North London-linjen i syd, Hampstead undergrunnsstasjon og Golders Green undergrunnsstasjon på Northern-linjen i vest, og Highgate undergrunnsstasjon og Archway undergrunnsstasjon på Northern-linjen i nord. Ved den sydlige spissen av parken ligger Lido utendørsbasseng, og nordover nær Highgate er to dammer hvor svømming er tillatt. Andre dammer brukes ulikt til fisking, modellbåter og for dyreliv. Deler av området er kjent som sjekkested for homoseksuelle menn ved nattetid.


 

Panorama over London fra Kenwood (før the Shard ble bygget).


## Referanser


## Litteratur
* Weinreb, Ben; Hibbert, Christopher (2010): *The London Encyclopaedia*. Macmillan. ISBN 978-1405049252.
* Hewlett, Janet (1997): *Nature Conservation in Barnet*. London Ecology Unit. ISBN 1 871045 27 4.

## Eksterne lenker
*
James D. Watson

**James Dewey Watson** (1928–2025) var en amerikansk vitenskapsmann og en av oppdagerne av DNA-molekylets dobbel helix-struktur, med nukleotider i par (ofte forkortet ATCG).

## Forskning
Etter å ha begynt å arbeide sammen med Francis Crick i 1951, bygde de to videre på arbeid foretatt av Rosalind Franklin og Maurice Wilkins, og sammen klarte de å påvise den «doble skruelinjen» (engelsk *double helix*) som kjennetegner DNA-molekylet; to sukker-fosfat-kjeder er formet som en dobbelt skruelinje med basene ordnet parvis i midten. Resultatet av dette arbeidet ble publisert 25. april 1953, og Watson, Crick og Wilkins mottok Nobelprisen i fysiologi eller medisin for dette i 1962.

### Rasekommentarer
I 2007 uttalte Watson at «all vår sosialpolitikk tar utgangspunkt i det faktum at deres *[afrikanere]* intelligens er på samme nivå som vår egen, mens all testing tilsier at dette ikke stemmer», noe som førte til at hans arbeidsgiver Cold Spring Harbor Laboratory (CSHL) gav ham sparken. I ettertid beklaget han uttalelsene. Som følge av økonomiske problemer i etterkant av uttalelsene solgte han nobelprismedaljen sin i 2014. Han ble da den første levende nobelprisvinner som har solgt sin medalje. I januar 2019 uttalte han i et intervju med PBS at «[…] *there’s a difference on the average between blacks and whites on I.Q. tests. I would say the difference is, it’s genetic.*» Intervjuet fikk CSHLs styreleder Marilyn Simons og administrerende direktør Bruce Stillman til å komme med en uttalelse der de tok avstand fra Watsons meninger. De hevder at hans uttalelser i praksis reverserer beklagelsene han kom med i 2007, og at de dermed så seg nødt til å frata ham de resterende forskertitlene han hadde hos CSHL. Intervjuet ble innspilt sommeren 2018. I oktober 2018 ble Watson innlagt på sykehus etter at han ble utsatt for en bilulykke.

## Priser (utvalg)
* 1993 – Copleymedaljen
* 1962 – Nobelprisen i fysiologi eller medisin 
* 1960 – Albert Lasker Basic Medical Research Award

## Utmerkelser
*  Presidentens Frihetsmedalje (1977)
*   (2000)
*  Kommandørridder (KBE) av Den britiske imperieordenen (2002)

## Referanser


## Eksterne lenker
* 
*
James Watson

**James Watson** er navnet på flere personer:

*James D. Watson, amerikansk vitenskapsmann
*James Watson (musiker), britisk trompetist og dirigent
Burgess Park

**Burgess Park** er en av de største offentlige parkene i sydlige London. Parken ligger mellom Camberwell og Walworth og ble tegnet av Patrick Abercrombie som del av Londons nye byplan etter andre verdenskrig.

Til forskjell fra de fleste offentlige parker ble Burgess Park anlagt i faser etter krigen, i et tidligere industriområde som ble kraftig skadet av bombing. Parken er fortsatt ikke helt ferdig, og inneholder tidligere veier som er stengt, men ennå ikke dekket av gress.

Den inneholder noen få vernede bygninger &ndash; et kalkbrenneri og tidligere fattighus i Chumleigh Gardens. Parken forvaltes av bydelen Southwark.

## Eksterne lenker
*
Wilhelm Denifl

**Wilhelm Denifl** (født 10. november 1980) er en østerriksk kombinertløper. Han vant gull i Kombinert lagkonkurranse under Ski-VM 2003 i Val di Fiemme

Han tok bronse under Vinter-OL 2018.

## Verdenscupseire

## Sammenlagtplasseringer i verdenscupen

## Referanser


## Eksterne lenker
*
London Streets

**London Streets** (kjent som *London Street Management* frem til 2007) er en avdeling i etaten Transport for London med ansvar for hovedveiene i London. Hovedveinettet omfatter 580&nbsp;km med såkalte «røde ruter», lett gjenkjennelige med sine unike (i Storbritannia) røde skilter.

London Street Management administrerer rushtrafikkavgiften, en avgift som ilegges bilister når de kjører inn i London sentrum.

Etaten har også ansvar for alle Londons 4600 trafikklysanlegg. Andre veier i London er bydelenes ansvarsområde.

## Eksterne lenker
*
Thorsten Schmitt

**Thorsten Schmitt** (født 20. september 1975) er en tidligere tysk kombinertløper. Han er bror av skihopperen Martin Schmitt.

## Referanser


## Eksterne lenker
*